钦定古今图书集成/明伦汇编/闺媛典/第287卷 > 皇清二十 > 谢国武妻王氏
## 钦定古今图书集成/明伦汇编/闺媛典/第287卷 > 皇清二十 > 谢国武妻王氏

按《上虞县志》：王氏，谢国武妻。甫婚一载，年十九，武以暴疾死，氏方妊，痛哭悲号，欲以身殉。舅姑强解之曰：“如赖天祐得产男，嗣续有托，所系非浅，勿漫轻生。” 及免身，果得子，名引周。氏遂矢志苦节，奉舅姑以孝，延师课子，勤俭操家。引周长，有声黉序。氏年九十而卒。